Tolong jelaskan mengenai Kim Yun-jin dalam bahasa sunda

Kim Yun-jin () nyaéta saurang aktris layar rubak teureuh Amérika-Koréa. Yun-jin digedékeun di New York, Amérika Sarikat. ku sabab dina umur 10 taun, kulawargana pindah ka Amérika. Yun-jin gabung jeung klub drama dina taun ka-7 sakola SMAna sarta maén dina drama musikal nu judulna My Fair Lady. Yun-jin kadaptar di sakola élit, Fiorello H. La Guardia High School of Music & Arts Performing Arts. Sanggeus lulus ti SMA, Yun-jin neruskeun pikeun leuwih neuleuman seni peran di London Academy of Performing Arts. Lian ti kitu, Yun-jin ogé diajar nari sarta béla diri. Kim nikah jeung Jeong Hyeom-park dina bulan Maret 2010 sanggeus ngabéréskeun bagian pamungkas sérial Lost. Sanggeus lulus, Kim janji pikeun ngabaktikeun hirupna di dunya ékting. Yun-jin meunangkeun sawatara ékting leuleutikanan di MTV jeung sawatara drama opera sabun di ABC. Taun 1996, hiji imah produksi pilem di Koréa ngabébénjoan hsangkan balik ka Koréa pikeun ngabéntangan drama nu judulna Georgeous Vacation. Tuluy disusul ku dua peran lainna dina Foreboding sarta Wedding Dress.

Taun 1997, Yun-jin narima tawaran pikeun maén dina pilem munggaranna, Shiri anu mangrupa pilem block buster Koréa nu munggaran. Babaraha taun satuluyna, Kim ngabéntangan 5 pilem tambahan. Dina Juli 2003, Kim nandatanganan kontrak jeung William Morris. Kim bijil dina sérial tipi Lost salaku Sun-Hwa Kwon anu épisode pamungkasna pidang dina 23 Méi 2010. Kim pernah dipundut pikeun ngeusi audisi salaku Chiyo/Sayuri dina Memoirs Of A Geisha (2005) tapi Kim nolak. Dina Méi 2006, Kim kaasup kana daptar 100 awéwé pangséksina nurutkeun majalah Maxim, malah mah didéskripsikeun salaku The Korean Julia Robert dina taun satuluyna. Kim meunangkeun Daejong Award salaku aktris utama panghadéna dina pilem Seven Days (2007).